जगेडा

जगेडा () भन्ना संस्थाको नाफा वा मुनाफाबाट छुट्टाइएको रकम वा सो रकमबाट खडा गरेको कोषहरूलाई जनाउँदछ । जगेडा संस्थाको वित्तीय अवस्था सुदृढ गर्नको लागि तथा भैपरि आउने दायित्वहरूको लागि मुनाफाबाट समायोजन गरी खडा गरिन्छ । जगेडामा रकम छुट्याउदा संस्थाको आन्तरिक वित्तीय क्षमता बढ्न जान्छ तर यसले शेयरधनीले लाभांशको रूपमा प्राप्त गर्ने रकममा कमि ल्याउँदछ तर जगेडाको रकममा शेयरधनीहरुकै हक अधिकार रहन्छ । जगेडा रकमलाई संस्थाको वासलातको पूँजि तथा दायित्व पक्षमा देखाइन्छ ।

 जगेडाको प्रकारहरु 
पूँजिगत जगेडाः पूँजिगत आय वा मुनाफाबाट खडा गरिएको रकमलाई पूँजिगत जगेडा भनिन्छ । 
आयगत जगेडाःआयगत आय वा मुनाफाबाट खडा गरिएको रकमलाई आयगत जगेडा भनिन्छ । 
कानुनी जगेडाः कतिपय जगेडाको रकमहरु ऐनमा नै अनिवार्य रूपमा खडा गर्नु पर्ने भनि उल्लेख गरिएको तथा सोको प्रयोगमा समेत रोक लगाइएको हुन्छ, यस्तो जगेडालाई कानुनी जगेडा भनिन्छ ।  उदाहरणको लागि बैङ्क तथा वित्तीय संस्थाले नेपाल राष्ट्र बैङ्कको निर्देशन अनुसार खडा गर्नु पर्ने साधारण जगेडा तथा सहकारी संस्थाहरूले सहकारी ऐन अनुसार खडा गर्नु पर्ने जगेडा ।
उठिसकेको जगेडा
उठन बाँकी जगेडा

 जगेडाका उदाहरणहरु 
 शेयर प्रिमियम
 साधारण जगेडा
 सञ्चित मुनाफा
 स्थगत कर जगेडा
 पूँजि फिर्ता जगेडा

 सन्दर्भ सामग्रीहरू 

 थप हेर्नुहोस् 
 वित्तीय विवरण
 वासलात

श्रेणी:लेखा